
Mazkur dastur Oʻzbekiston Respublikasi Prezidentining 2026-yil 26-maydagi PF-98-son «Yangi avlod ilmiy kadrlarini tayyorlash va ularni attestatsiya qilish tizimini takomillashtirish toʻgʻrisida»gi Farmoni hamda Oʻzbekiston Respublikasi Vazirlar Mahkamasining 2017-yil 22-maydagi 304-son qarori bilan tasdiqlangan «Oliy taʼlimdan keyingi taʼlim toʻgʻrisida»gi Nizom (Vazirlar Mahkamasining 2026-yil 30-iyundagi 353-son qaroriga qadar kiritilgan oʻzgartish va qoʻshimchalar bilan) talablari asosida ishlab chiqilgan.
Dastur 02.00.13-“Noorganik moddalar va ular asosidagi materiallar texnologiyasi” ixtisosligi boʻyicha doktoranturaga (DSc) ga ilmiy tadqiqot ishi taqdimotini taqdim etuvchi talabgorlar uchun moʻljallangan.
2027-yil uchun ajratilgan qabul kvotasi: doktorantura (DSc) – 1 ta (institut rektorining tegishli buyrugʻi 1-ilovasi).
[bookmark: _Hlk239274453]Dastur Oziq-ovqat texnologiyasi va muhandisligi xalqaro instituti “Oziq-ovqat texnologiyasi va muhandislik” kafedrasining 2026-yil «____» ____________dagi ____-son yigʻilishida koʻrib chiqilgan va tavsiya etilgan.
Dastur Oziq-ovqat texnologiyasi va muhandisligi xalqaro instituti Oʻquv-uslubiy kengashining 2026-yil «____» ____________dagi ____-son yigʻilishida muhokama qilinib, tasdiqlashga tavsiya etilgan.
Tuzuvchilar:
[bookmark: _Hlk239274525]B.Usmonov – Oziq-ovqat texnologiyasi va muhandisligi xalqaro instituti “Oziq-ovqat texnologiyasi va muhandislik” kafedrasi mudiri, texnika fanlari nomzodi, professor;
D.Ergashev - Oziq-ovqat texnologiyasi va muhandisligi xalqaro instituti “Oziq-ovqat texnologiyasi va muhandislik” kafedrasi professori, texnika fanlari doktori (DSc), professor;

Taqrizchilar:
M.No‘monov - Oziq-ovqat texnologiyasi va muhandisligi xalqaro instituti “Oziq-ovqat texnologiyasi va muhandislik” kafedrasi dotsenti, texnika fanlari bo‘yicha falsafa doktori (PhD);
Q.Yusupov – Oziq-ovqat texnologiyasi va muhandisligi xalqaro instituti “Oziq-ovqat texnologiyasi va muhandislik” kafedrasi dotsenti, texnika fanlari bo‘yicha falsafa doktori (PhD).


I. UMUMIY QOIDALAR
1.1. Dasturning maqsadi va vazifalari
[bookmark: _Hlk239274575]Mazkur dasturning maqsadi - 02.00.13-“Noorganik moddalar va ular asosidagi materiallar texnologiyasi” ixtisosligi boʻyicha doktoranturaga (DSc) kirayotgan talabgorlarning ilmiy tadqiqot ishi taqdimoti asosida avvalgi ilmiy natijalariga tayangan holda yangi ilmiy muammoni belgilashi, uni hal etish konsepsiyasini asoslashi, kutilayotgan ilmiy yangilikni aniq ifodalashi hamda tadqiqotni amalga oshirish strategiyasini xolis baholashdir.
Dasturning asosiy vazifalari:
– avvalgi ilmiy natijalarning rejalashtirilayotgan tadqiqot bilan bogʻliqligini aniqlash;
– ilmiy muammoning zamonaviy holatini tanqidiy tahlil qila olishini baholash;
– tadqiqot konsepsiyasi, metodologik yondashuvi va kutilayotgan ilmiy yangilikning asoslanganligini aniqlash;
– tadqiqotni amalga oshirish strategiyasini uch yillik muddatda bajarish imkoniyatini hamda talabgorning oʻz ilmiy pozitsiyasini asoslab bera olishini baholash.
1.2. Dasturning normativ-xuquqiy asoslari
Mazkur dastur quyidagi normativ-huquqiy hujjatlar asosida ishlab chiqilgan:
1) Oʻzbekiston Respublikasining 2020-yil 23-sentabrdagi OʻRQ-637-son «Taʼlim toʻgʻrisida»gi Qonuni;
2) Oʻzbekiston Respublikasi Prezidentining 2023-yil 11-sentabrdagi PF-158-son «“Oʻzbekiston – 2030” strategiyasi toʻgʻrisida»gi Farmoni;
3) Oʻzbekiston Respublikasi Prezidentining 2026-yil 26-maydagi PF-98-son «Yangi avlod ilmiy kadrlarini tayyorlash va ularni attestatsiya qilish tizimini takomillashtirish toʻgʻrisida»gi Farmoni;
4) Oʻzbekiston Respublikasi Vazirlar Mahkamasining 2017-yil 22-maydagi 304-son qarori bilan tasdiqlangan «Oliy taʼlimdan keyingi taʼlim toʻgʻrisida»gi Nizom (Vazirlar Mahkamasining 2026-yil 30-iyundagi 353-son qaroriga qadar kiritilgan oʻzgartish va qoʻshimchalar bilan);
5) Oliy taʼlim, fan va innovatsiyalar vazirining 2026-yil 11-avgustdagi 337-son buyrugʻi (ilovaning 178-tartib raqami) hamda vazirlikning 2026-yil 12-avgustdagi 04/51-6823-son xati;
6) Oliy taʼlim, fan va innovatsiyalar vazirligining 2026-yil 27-avgustdagi 01-06/3816-son xati bilan yuborilgan «Ilmiy kadrlar tayyorlashning ustuvor yoʻnalishlariga oid ixtisosliklar boʻyicha tayanch doktorantura (PhD) va doktorantura (DSc)ga qabul qilishda ilmiy tadqiqot ishi taqdimotini tayyorlash, taqdim etish va baholash boʻyicha Uslubiy koʻrsatma»;
[bookmark: _Hlk239274616]7) Oziq-ovqat texnologiyasi va muhandisligi xalqaro instituti rektorining 2026-yil «___» __________dagi ___-son «Oʻzbekiston Respublikasi davlat budjeti mablagʻlari hisobiga stajyor-tadqiqotchilik, tayanch doktorantura va doktoranturaga oʻqitish boʻyicha 2027-yil uchun qabul kvotalarini amalga oshirish chora-tadbirlari toʻgʻrisida»gi buyrugʻi.
1.3. PF-98-son Farmonning dasturga kiritilgan yangi talablari
Mazkur dastur Oʻzbekiston Respublikasi Prezidentining 2026-yil 26-maydagi PF-98-son Farmoniga muvofiq quyidagi yangi tartiblarni hisobga olgan holda qayta ishlangan:
1) ustuvor ilmiy ixtisosliklarga qabul kirish imtihoni oʻrniga ilmiy tadqiqot ishi taqdimoti asosida amalga oshiriladi (3-band, «b»). Taqdimotni tayyorlash, taqdim etish va baholash boʻyicha vazirlik tomonidan tavsiyaviy xususiyatga ega Uslubiy koʻrsatma yuborilgan (2026-yil 27-avgustdagi 01-06/3816-son xat); unga muvofiq taqdimotga qoʻyiladigan talablar, baholash mezonlari hamda apellyatsiyani oʻtkazish tartibi soha xususiyatlari inobatga olingan holda universitetning Kollegial organi tomonidan tasdiqlanadi;
2) milliy sertifikat asosida mutaxassislik fani imtihonidan ozod etib, maksimal ball berish tartibi bekor qilingan (3-band, «g»);
3) ilmiy rahbarga doktorantning ixtisosligiga mos fan tarmogʻida ilmiy tadqiqot tajribasiga ega boʻlish talabi joriy etilgan (3-band, «v»);
4) tayanch doktorantura birinchi oʻquv yilida sohaviy maxsus fanlar, ilmiy tadqiqot metodologiyasi va akademik yozish, statistika va maʼlumotlar tahlili fanlari boʻyicha oʻquv mashgʻulotlari tashkil etiladi (3-band, «a»-iv);
5) 2027-yil 1-yanvardan chet tili fanidan imtihon topshirish bekor qilinadi (mustaqil izlanuvchilar bundan mustasno). Talabgor chet tilini bilish darajasini belgilovchi milliy yoki unga mos darajadagi xalqaro sertifikatni qabul hujjatlari tarkibida taqdim etadi (6-band, «a»).
II. TALABGORGA QOʻYILADIGAN TALABLAR
2.1. Qabul shartlari
Nizomning 19-bandiga muvofiq doktoranturaga fan nomzodi yoki falsafa doktori (PhD) ilmiy darajasiga yoxud ularga tenglashtirilgan xorijiy davlatlarda olingan ilmiy darajaga ega boʻlganlar qabul qilinadi.
Talabgor ilmiy daraja olgandan soʻng muhim ilmiy yutuqlarga erishgan, shu jumladan fan doktori (DSc) dissertatsiyasi asosini tashkil qilishi mumkin boʻlgan ilmiy jurnallarda chop etilgan kamida UCHTA maqolaga hamda kamida IKKITA tezisga ega boʻlishi shart (Nizomning 19-bandi).
Nizomning 20-bandiga muvofiq talabgor tadqiqot mavzusi boʻyicha ilmiy maʼruza va fan doktori (DSc) ilmiy darajasini olish uchun tayyorlanadigan doktorlik dissertatsiyasi rejasining mufassal loyihasini taqdim etadi.
2.2. Talabgor egallashi lozim boʻlgan kompetensiyalar
Talabgor quyidagilarni BILISHI lozim:
– kimyoviy texnologiyaning asosiy qonun-qoidalari;
– gazlarni tozalash va tozalash qurilmalari;
– gazlarni siqish va uzatish;
– bug‘latish qurilmalari va ularni tanlash;
– absorberlarning tuzilishi va ularni tanlash;
– ekstraktorlarning tuzilishi va ishlash prinsiplari;
– adsorberlarni tuzilishi va tanlash;
- qattiq materiallarni ekstraksiyalash va eritish ekstraktorlarini tuzilishi
- kristallanish
Talabgor quyidagilarni UDDALAY OLISHI lozim:
– mineral o‘g‘itlar va ularning xalq xo‘jaligidagi ahamiyati;
– o‘g‘itlarning sinflanishi;
– ammiakatlar ishlab chiqarish texnologiyasini tasviri;
– ammoniy sulfat ishlab chiqarishning fizik-kimyoviy asoslari va ishlab chiqarish texnologiyasi;
- ammofos va ammoniy fosfatlar ishlab chiqarishning fizik-kimyoviy xususiyatlari;
-zamonaviy fizik-kimyoviy tahlil usullarini bilishi;
– ilmiy adabiyot, jumladan xorijiy manbalar bilan mustaqil ishlashni.
III. TADQIQOT YOʻNALISHLARI VA TAYANCH BILIMLAR DOIRASI
DIQQAT. Mazkur boʻlim IMTIHON DASTURI EMAS. Ustuvor ixtisosliklarga qabul kirish imtihoni oʻrniga ilmiy tadqiqot ishi taqdimoti asosida amalga oshiriladi va talabgorning ushbu boʻlimdagi mavzular boʻyicha bilimi alohida tekshirilmaydi.
Boʻlim ikki maqsadga xizmat qiladi: birinchidan, talabgorga tadqiqot mavzusini ixtisoslik pasportiga muvofiq tanlashda yoʻnalish beradi; ikkinchidan, qabul komissiyasiga taqdimotda ilgari surilgan mavzuning ixtisoslik mazmuniga mos kelishini aniqlash imkonini beradi. Talabgor mavzuni quyidagi yoʻnalishlar doirasida yoki ular bilan uzviy bogʻliq boshqa yoʻnalishda tanlashi mumkin.
3.1. Ixtisoslik boʻyicha ustuvor ilmiy yoʻnalishlar
3.1.1. Umumiy kimyoviy texnologiya.
3.1.2. Organik va noorganik kimyo.
3.1.3. Fizik-kimyoviy tadqiqot usullarining turlari.
3.1.4. Noorganik moddalarni ishlab chiqarish usullari, texnologik jarayonlarda qo‘llaniladigan qurilmalar, ishlab chiqarish jarayonlarining maqbul texnologik ko‘rsatgichlarini optimal sharoitlarini aniqlash va ularni tafsiflash.
3.1.5. Ishlab chiqarilgan preparatlarning dala sharoitlarida qishloq xo‘jaligi ekinlarining turli xil o‘simliklarida qo‘llash va sarf-meyorlarini aniqlash.
3.1.6. Ishlab chiqarilgan preparatlarning atrof-muhit va inson salomatligiga salbiy ta’sirlarini va ruxsat etilgan koeffitsentlarini tadqiq etish.
IV. ILMIY TADQIQOT ISHI TAQDIMOTINI TASHKIL ETISH TARTIBI
4.1. Huquqiy asos
Oʻzbekiston Respublikasi Prezidentining 2026-yil 26-maydagi PF-98-son Farmonining 3-bandi «b» kichik bandiga muvofiq USTUVOR ILMIY IXTISOSLIKLARGA qabul kirish imtihoni oʻrniga ILMIY TADQIQOT ISHI TAQDIMOTI asosida amalga oshiriladi. Taqdimotga qoʻyiladigan talablar, baholash mezonlari va apellyatsiya tartibi vazirlikning Uslubiy koʻrsatmasi asosida universitet Kollegial organi tomonidan tasdiqlanadi.
[bookmark: _Hlk239274800]02.00.13-“Noorganik moddalar va ular asosidagi materiallar texnologiyasi” ixtisosligi Oliy taʼlim, fan va innovatsiyalar vazirining 2026-yil 11-avgustdagi 337-son buyrugʻi bilan belgilangan ilmiy kadrlar tayyorlashning ustuvor yoʻnalishlariga oid 15 ta ixtisoslik qatoriga kiritilgan. Institut rektorining 2027-yil qabuli toʻgʻrisidagi buyrugʻi 4-bandiga muvofiq ushbu ixtisoslikka qabul kirish imtihoni oʻrniga ilmiy tadqiqot ishi taqdimoti asosida amalga oshiriladi.
Taqdimotning tuzilishi, mazmuni va baholash mezonlari vazirlikning 2026-yil 27-avgustdagi 01-06/3816-son xati bilan yuborilgan Uslubiy koʻrsatma asosida belgilangan. Uslubiy koʻrsatma tavsiyaviy xususiyatga ega boʻlib, unga muvofiq taqdimotga qoʻyiladigan talablar, baholash mezonlari hamda apellyatsiyani oʻtkazish tartibi universitetning Kollegial organi tomonidan tasdiqlanadi.
Taqdimotni tashkil etish, oʻtkazish va baholashning batafsil mexanizmi universitet Kollegial organi tomonidan tasdiqlangan “Ilmiy kadrlar tayyorlashning ustuvor yoʻnalishlariga oid ixtisosliklar boʻyicha tayanch doktorantura (PhD) va doktorantura (DSc)ga qabul qilishda ilmiy tadqiqot ishi taqdimotini tashkil etish va baholash TARTIBI” bilan belgilanadi. Mazkur boʻlimda uning asosiy qoidalari keltirilgan.
4.2. Taqdimotning tuzilishi
Taqdimot Uslubiy koʻrsatmaning 2-ilovasidagi namunaga muvofiq 9 (toʻqqiz) ta slayddan iborat boʻladi:
	Slayd
	Mazmuni

	1
	Tadqiqot mavzusi va talabgor toʻgʻrisidagi asosiy maʼlumotlar

	2
	Avvalgi ilmiy natijalar va ularning rejalashtirilayotgan tadqiqot bilan bogʻliqligi

	3
	Ilmiy muammoning zamonaviy holati va hal etilmagan jihatlari

	4
	Tadqiqot konsepsiyasi, maqsadi va asosiy vazifalari

	5
	Tadqiqot obyekti, predmeti va qamrovi

	6
	Tadqiqot metodologiyasi va usullari

	7
	Kutilayotgan ilmiy yangilik

	8
	Kutilayotgan natijalarning ilmiy va amaliy ahamiyati

	9
	Tadqiqotni amalga oshirish strategiyasi, bosqichlari va yakuniy asoslash


4.3. Taqdim etish talablari
– taqdimot qabul hujjatlari tarkibida, Yagona elektron tizim orqali elektron shaklda topshiriladi (Uslubiy koʻrsatmaning 3-bandi);
– talabgor yuklagan taqdimot loyihasiga 2026-yil 30-oktabrga qadar oʻzgartirish kiritishi mumkin;
– taqdimotda keltiriladigan maʼlumotlar ishonchli ilmiy, statistik, tahliliy yoki boshqa tegishli manbalarga asoslanadi;
– mazmun aniq, qisqa va mantiqiy izchillikda bayon etiladi, qismlar oʻzaro uzviy bogʻlanadi;
– taqdimot davlat tilida tayyorlanadi; ilmiy ixtisoslik xususiyatidan kelib chiqib rus, ingliz yoki boshqa tilda tayyorlanishi mumkin;
– doktorantura (DSc) taqdimotida talabgorning avvalgi ilmiy natijalariga tayangan holda yangi ilmiy muammoni belgilashi, uni hal etish konsepsiyasini asoslashi va kutilayotgan ilmiy yangilikni ifodalashi koʻrsatib beriladi.
4.4. Baholashning ikki bosqichi
Uslubiy koʻrsatmaning 5-bobiga muvofiq taqdimot ikki bosqichda baholanadi:
	Bosqich
	Mazmuni

	1-bosqich
	Komissiya aʼzolari hujjat topshirish jarayonida taqdim etilgan materiallar bilan oldindan tanishib, baholash jadvalidagi koʻrsatkichlar boʻyicha dastlabki qaydlar va ballarni shakllantiradi.

	2-bosqich
	Talabgorning ogʻzaki taqdimoti va savol-javob natijalari baholanadi hamda komissiya aʼzosi barcha koʻrsatkichlarni inobatga olgan holda baholash jadvalini yakuniy rasmiylashtiradi.



Talabgor taqdimot jarayonida tadqiqot taklifining asosiy mazmunini mustaqil bayon etadi; matnni toʻliq oʻqib berish bilan cheklanmaydi. Barcha talabgorlarga taqdimot qilish va savollarga javob berish uchun teng tashkiliy sharoit hamda bir xil vaqt ajratiladi.
4.5. Komissiya va video kuzatuv
Taqdimotlarni koʻrib chiqish va baholash uchun talabgor tanlagan ilmiy ixtisoslik va tadqiqot yoʻnalishi xususiyatlarini inobatga olgan holda komissiya shakllantiriladi. Komissiya tarkibi taqdim etilgan tadqiqotni mazmunan baholash imkonini beruvchi tegishli ilmiy malaka va tajribaga ega KAMIDA 5 NAFAR mutaxassisdan tashkil etiladi (Uslubiy koʻrsatmaning 5-bobi).
Komissiya aʼzosining talabgor bilan bogʻliq manfaatlar toʻqnashuvi yoki baholash xolisligiga taʼsir koʻrsatishi mumkin boʻlgan boshqa holat mavjud boʻlsa, u mazkur talabgorni baholashda ishtirok etmaydi.
Komissiya tarkibida tegishli ixtisoslik boʻyicha kamida bitta fan doktori (DSc) yoki professor boʻlishi taʼminlanadi (Nizomning 17-bandi).
Qabul komissiyasi ilmiy tadqiqot ishi taqdimoti va savol-javob jarayonini video kuzatuv ostida (onlayn translatsiya) oʻtkazish choralarini koʻradi (Nizomning 25-bandi, Uslubiy koʻrsatmaning 5-bobi).
Talabgor taqdim etgan hujjatlar hamda xorijiy tilni bilish darajasini belgilovchi milliy yoki unga mos darajadagi xalqaro sertifikatlarning haqqoniyligi hujjat kelib tushgach 3 (uch) kun muddatda tekshiriladi (universitet rektori buyrugʻining 3.2-bandi).
Mazkur dastur, taqdimotga qoʻyiladigan talablar, baholash mezonlari va apellyatsiya tartibi 2026-yil 5-sentabrga qadar universitetning rasmiy veb-saytida (fdu.uz) hamda Oliy taʼlimdan keyingi taʼlimni muvofiqlashtirishning yagona elektron tizimi tegishli sahifasida eʼlon qilinadi (vazirlikning 01-06/3816-son xati).
4.6. Qabul kalendari
	T/r
	Tadbir
	Muddati
	Asos

	1
	Talabgorlar hujjatlarini «Oliy taʼlimdan keyingi taʼlimni muvofiqlashtirishning yagona elektron tizimi» orqali qabul qilish
	2026-yil 15-sentabr – 15-oktabr
	Nizomning 15-bandi, buyruqning 3.1-bandi

	2
	Talabgor tomonidan Yagona elektron tizimga yuklangan taqdimot loyihasiga oʻzgartirish kiritish imkoniyati
	2026-yil 30-oktabrga qadar
	Vazirlikning 01-06/3816-son xati

	3
	Ilmiy tadqiqot ishi taqdimoti
	2026-yil 1 – 25-noyabr
	Nizomning 23-bandi

	4
	Qabul komissiyasi va Kollegial organ tomonidan tanlov
	2026-yil 30-noyabrga qadar
	Nizomning 24-bandi

	5
	Rektor buyrugʻi bilan qabul qilish
	2026-yil 5-dekabrga qadar
	Nizomning 26-bandi, buyruqning 9-bandi

	6
	Taʼlim jarayonining boshlanishi
	2027-yil 1-yanvar
	Nizomning 26-bandi


V. BAHOLASH MEZONLARI
5.1. Mezonlar va ball taqsimoti
Ilmiy tadqiqot ishi taqdimoti 100 ballik tizimda, 9 ta mezon va 38 ta koʻrsatkich boʻyicha baholanadi. Mezonlar, koʻrsatkichlar va ball berish shartlari Uslubiy koʻrsatmaning 4-ilovasi dan aynan olingan.
	T/r
	Baholash mezoni va koʻrsatkichi
	Eng yuqori ball

	1.
	Avvalgi ilmiy natijalar va ularning rejalashtirilayotgan tadqiqot bilan bogʻliqligi
	10

	1.1.
	Avvalgi asosiy ilmiy natijalar
	3

	1.2.
	Avvalgi natijalar orqali hal etilgan ilmiy masalalar
	2

	1.3.
	Yangi ilmiy muammoga oʻtish
	3

	1.4.
	Yangi tadqiqot uchun ilmiy asos va tajriba
	2

	2.
	Ilmiy muammoning zamonaviy holati va hal etilmagan jihatlari
	15

	2.1.
	Tadqiqot yoʻnalishining zamonaviy ilmiy holati
	3

	2.2.
	Mahalliy va xorijiy tadqiqotlarni tahlil qilish
	4

	2.3.
	Mavjud yechim va yondashuvlarning yetarli boʻlmagan jihatlarini aniqlash
	4

	2.4.
	Doktorantura tadqiqotining asosiy ilmiy muammosini belgilash
	4

	3.
	Tadqiqot konsepsiyasi, maqsadi va asosiy vazifalari
	12

	3.1.
	Tadqiqot konsepsiyasi
	4

	3.2.
	Tadqiqot maqsadi
	3

	3.3.
	Asosiy ilmiy vazifalar
	3

	3.4.
	Konsepsiya, maqsad va vazifalarning oʻzaro bogʻliqligi
	2

	4.
	Tadqiqot obyekti, predmeti va qamrovi
	6

	4.1.
	Tadqiqot obyekti
	2

	4.2.
	Tadqiqot predmeti
	2

	4.3.
	Tadqiqot qamrovi va muvofiqligi
	2

	5.
	Tadqiqot metodologiyasi va usullari
	16

	5.1.
	Metodologik yondashuv
	4

	5.2.
	Asosiy ilmiy usullarni tanlash
	4

	5.3.
	Vazifa – usul – natija bogʻliqligi
	3

	5.4.
	Maʼlumotlarni olish va tahlil qilish
	2

	5.5.

Har bir koʻrsatkich boʻyicha BALL BERISHNING ANIQ SHARTLARI universitet Kollegial organi tomonidan tasdiqlangan «Ilmiy kadrlar tayyorlashning ustuvor yoʻnalishlariga oid ixtisosliklar boʻyicha tayanch doktorantura (PhD) va doktorantura (DSc)ga qabul qilishda ilmiy tadqiqot ishi taqdimotini tashkil etish va baholash TARTIBI»ning tegishli ilovasida toʻliq keltirilgan. Ball faqat belgilangan shartlarning bajarilganlik holati asosida qoʻyiladi; taqdimot mazmunida nazarda tutilmagan qoʻshimcha talablar yoki baholash shartlaridan foydalanilmaydi.
5.2. Baholash tartibi
1) komissiyaning har bir aʼzosi talabgorni mustaqil ravishda, alohida baholab, baholash jadvalini toʻldiradi; baholash jarayonida aʼzolar bir-biriga taʼsir oʻtkazmaydi;
2) har bir shart uchun 1 ball belgilangan koʻrsatkichlarda bajarilgan shartlar soniga muvofiq ball hisoblanadi;
3) koʻrsatkich uchun nazarda tutilgan eng yuqori balldan kam ball qoʻyilganda, komissiya aʼzosi bajarilmagan aniq shartni «Bajarilmagan shart» ustunida qayd etadi; «yetarli emas», «asoslanmagan» kabi umumiy izohlar qoʻllanilmaydi;
4) bir xil kamchilik bir nechta mezon boʻyicha takrorlangan taqdirda ushbu sabab uchun ball qayta kamaytirilmaydi;
5) talabgorning yakuniy natijasi komissiya aʼzolari qoʻygan umumiy ballarning OʻRTACHA ARIFMETIK QIYMATI sifatida hisoblanadi;
6) baholash yakunlangach talabgorga yakuniy bali maʼlum qilinadi; baholash jadvallari ballni mezonlar kesimida keyinchalik tekshirish imkonini beradigan shaklda rasmiylashtiriladi va saqlanadi.
5.3. Saralash bali
Ilmiy tadqiqot ishi taqdimoti boʻyicha 50 balldan kam ball toʻplagan talabgor sinovdan oʻtmagan hisoblanadi va tanlovda ishtirok etmaydi (Nizomning 25-bandi).
5.4. Chet tili va yakuniy natija
CHET TILIDAN KIRISH IMTIHONI OʻTKAZILMAYDI. Oʻzbekiston Respublikasi Prezidentining 2026-yil 26-maydagi PF-98-son Farmonining 6-bandi «a» kichik bandiga muvofiq 2027-yil 1-yanvardan chet tili fanidan imtihon topshirish bekor qilingan. Uning oʻrniga talabgor chet tilini bilish darajasini belgilovchi SERTIFIKATNI qabul hujjatlari tarkibida taqdim etadi.
Chet tilini bilish darajasi milliy sertifikat yoki unga mos darajadagi xalqaro sertifikat bilan tasdiqlanadi: IELTS (oʻrtacha bali kamida 5,5), TOEFL PBT (567 balldan kam boʻlmagan), TOEFL iBT (87 balldan kam boʻlmagan) yoki CEFR boʻyicha B2 darajadan past boʻlmagan amaldagi sertifikat (Nizomning 22-bandi). Sertifikat qabul uchun MAJBURIY HUJJAT hisoblanadi va tanlov bali hisobiga kiritilmaydi.
Chet tilidan imtihon oʻtkazilmagani sababli talabgorning YAKUNIY NATIJASI ilmiy tadqiqot ishi taqdimoti boʻyicha toʻplangan ball (100 ballik tizimda) hisoblanadi. Reyting shu ball asosida tuziladi.
DIQQAT! Oʻzbekiston Respublikasi Prezidentining 2026-yil 26-maydagi PF-98-son Farmonining 3-bandi «g» kichik bandiga muvofiq oliy taʼlimdan keyingi taʼlimga qabul qilishda tegishli fan yoʻnalishlarida milliy sertifikatga ega boʻlgan talabgorni mutaxassislik fani boʻyicha imtihondan ozod etib, unga maksimal ball berish tartibi BEKOR QILINGAN. Barcha talabgorlar mutaxassislik fanidan umumiy asosda imtihon topshiradilar.
5.5. Teng ball toʻplangan holatda ustunlik
Yakuniy ballar teng boʻlgan taqdirda quyidagi talabgorlarga ustunlik beriladi (Nizomning 24-bandi):
– 5 yildan ortiq ilmiy-pedagogik stajga ega boʻlganlar;
– mualliflik guvohnomalari va patentga ega boʻlganlar;
– monografiya (ijtimoiy-gumanitar fanlar uchun), dissertatsiya mavzusi boʻyicha ilmiy jurnallarda, shu jumladan xorijiy jurnallarda koʻproq ilmiy maqola chop etganlar;
– dissertatsiya tadqiqoti hajmining 50 foizdan koʻp qismini bajarganlar.
VI. APELLYATSIYA TARTIBI
Apellyatsiya taqdimotning ilmiy mazmunini qayta baholash uchun emas, balki belgilangan TARTIB BUZILGANLIGI yuzasidan beriladi. Asoslar, muddat va koʻrib chiqish tartibi universitet Kollegial organi tomonidan tasdiqlangan «Ilmiy kadrlar tayyorlashning ustuvor yoʻnalishlariga oid ixtisosliklar boʻyicha tayanch doktorantura (PhD) va doktorantura (DSc)ga qabul qilishda ilmiy tadqiqot ishi taqdimotini tashkil etish va baholash TARTIBI»ning VII boʻlimida belgilangan.
1) reglament buzilgan (vaqt meʼyori, savol-javob tartibi);
2) baholash varaqasi toʻldirilmagan yoki past ball izohsiz qoʻyilgan;
3) manfaatlar toʻqnashuvi holati eʼtiborga olinmagan;
4) ballarni jamlashda arifmetik yoki uslubiy xatolikka yoʻl qoʻyilgan;
5) texnik sabablar talabgorga salbiy taʼsir koʻrsatgan.
Ariza natijalar eʼlon qilingan kundan eʼtiboran 3 (uch) kun ichida beriladi va video yozuv, baholash varaqalari hamda bayonnoma asosida koʻrib chiqiladi.
VII. TAVSIYA ETILADIGAN ADABIYOTLAR VA AXBOROT MANBALARI
7.1. Asosiy adabiyotlar
1. Salimov Z. Kimyoviy texnologiyaning asosiy jarayonlari va qurilmalari. I - II tom. -Toshkent: «O‘zbekiston», 1994-95. 
2. Yusupbekov N.R., Nurmuxamedov X.S., Zokirov S.G. Kimyoviy texnologiya asosiy jarayon va qurilmalar.- T.: Sharq, 2003. – 644 b.
3. Yusupbekov N.R., Nurmuhamedov X.S., Ismatullayev P.R. Kimyo va oziq-ovqat sanoatlarining asosiy jarayon va qurilmalarini hisoblash va loyixalash. –T.: Jahon, 2000.- 231 b.
4. Zokirov S. Neft va gazni qayta ishlash jarayonlari va uskunalari. T.: Aloqachi, 2010, 508 b.
5. Ismatov A.A., Otaqulov T.A., Ismatov N.P., Mirzayev F.M. Noorganik materiallar kimyoviy texnologiyasi. -Toshkent: «O‘zbekiston», 2002. 335 b.
6. Q. Gofurov. Kimyoviy texnologiyaning nazariy asoslari. T., “Fan va texnologiya”, 2007, 260 bet.
7. Kattayev N., “Kimyoviy texnologiya” Oliy o‘quv yurtlari talabalari uchun o‘quv qo‘llanama Toshkent 2008 - 432 bet.
8. Axmetov S. «Химическая технология неорганических веществ», t.1,2 M.:2002.
9. Sokolov R.S. Химическая технология, - M.: «Vlados», 2000.
10. Ismatov A.A., Otaqulov T.A., Ismatov N.P., Mirzayev F.M. Noorganik materiallar kimyoviy texnologiyasi. -Toshkent: «O‘zbekiston», 2002. 335 b.
11. Q.G‘afurov, I.Shamshiddinov. Mineral o‘gitlar va tuzlar texnologiyasi. – T.: Fan va texnologiyalar, 2007. -352 b.
12. Umumiy kimyoviy texnologiya T.A.Otaqo‘ziev, Q.M.Axmerov, S.M.Turobjonov. O‘quv qo‘llanma.-T.:O‘zbekiston Respublikasi FA “Fan” nashriyoti, 2009.-432 b.
13. Jixozlar va loyixalash asoslari T.A.Otaqo‘ziev, M.Iskandarova, R.A.Raximov, E.T.Otaqo‘ziev Darslik O‘zbekiston Toshkent 2010-320 b.
14. Q. G‘ofurov. Kimyoviy texnologiyaning nazariy asoslari. T., “Fan va texnologiya”, 2007, 260 bet.
15. Kattaev N., “Kimyoviy texnologiya” Oliy o‘quv yurtlari talabalari uchun o‘quv qo‘llanama Toshkent 2008 - 432 bet.

3. Amelin.A.G., Yashke.E.V. Производство серной кислоты, M. Высшая школа. 1980. 245s.
4. Vasilev B.T., Otvagina M.I. Технология серной кислоты. M. Ximiya; 1985. 386 s.
5. Справичник сернокислотчика (Pod.red.K.M. Malina), 2-oye izd. M. Ximiya 1971. 746 s.
6. Atroshenko V.I., Alekseyev A.M., Zasorin A.P. i dr. Технология связанного азота. Kiyev, Высшая школа 1985. 327 s.
7. Vasilev B.T.,Otvagina M.I. Технология серной кислоты. 1 tom. M., Ximiya.1985. 384 s.
8. Vasilev B.T.Otvagina M.I. Технология серной кислоты. 2 tom. M. Ximiya; 1985. 386 s.
7.3. Elektron taʼlim resurslari va ilmiy maʼlumotlar bazalari
1. https://www.scopus.com – Scopus xalqaro ilmiy-metrik bazasi
2. https://www.webofscience.com – Web of Science bazasi
3. http://www.ziyonet.uz/
4. http://www.lex.uz/
5. http://www.edu.uz/
6. http://fertilizers.ru
7. http://xumuk.ru/
8. https://ziyonet.uz – ZiyoNET axborot-taʼlim tarmogʻi
9. https://lex.uz – Qonunchilik maʼlumotlari milliy bazasi

